stanford-oval/wikipedia huggingface dataset:
Strömstadin kunta
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Krokstrand + Kroken
Pölseviken
Syd-Koster
Ånneröd
Kunnanvaltuusto

Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Strömstadin kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 4 | 4 | 5 | 5 | 5 | 4 | 7 | 5 | 7 | 5 | 6 | 7 | 4 | 6 | {{{m2022}}} |
|   | Keskustapuolue | 12 | 11 | 10 | 10 | 9 | 9 | 11 | 12 | 10 | 12 | 8 | 6 | 9 | 4 | {{{c2022}}} |
|   | Liberaalit | 5 | 5 | 5 | 4 | 6 | 5 | 4 | 3 | 3 | 5 | 3 | 4 | 6 | 4 | {{{fp2022}}} |
|   | Kristillisdemokraatit | 1 | 1 | 1 | 1 | 0 | 1 | 1 | 0 | 2 | 1 | 1 | 1 | 1 | 3 | {{{kd2022}}} |
|   | Ympäristöpuolue vihreät | 0 | 0 | 0 | 1 | 3 | 4 | 2 | 2 | 2 | 2 | 0 | 3 | 4 | 2 | {{{mp2022}}} |
|   | Ruotsin sosiaalidemokraattinen työväenpuolue | 17 | 17 | 16 | 16 | 15 | 15 | 12 | 14 | 12 | 11 | 8 | 10 | 10 | 11 | {{{s2022}}} |
|   | Vasemmistopuolue | 0 | 0 | 0 | 1 | 1 | 1 | 1 | 2 | 3 | 3 | 2 | 2 | 2 | 2 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 3 | 6 | {{{sd2022}}} |
|   | Muut | 0 | 1 | 2 | 1 | 0 | 0 | 1 | 1 | 0 | 0 | 11 | 5 | 0 | 1 | {{{övr2022}}} |
|   | Yhteensä | 39 | 39 | 39 | 39 | 39 | 39 | 39 | 39 | 39 | 39 | 39 | 39 | 39 | 39 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Hogdalin piiri
Lommelandin piiri
Näsingen piiri
Skeen piiri
Strömstadin piiri
Tjärnön piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Strömstad
Skee-Tjärnö
Idefjorden
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Hogdal
Krokstrands kbfd*
Lommeland
Näsinge
Rällen*
Skee
Skee kbfd*
Strömstad
Tjärnö
Seurakunnat > Kirkot

Hogdalin kirkko
Kosterin kirkko
Näsingen kirkko
Skeen kirkko
Strömstadin kirkko
Tjärnön kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Strömstadin kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Strömstads kommun – Kuntajaon kehitys käännetty tästä ja Vette landskommun -artikkelista.
Länsi-Götanmaan läänin kunnat
Kartta Strömstadin kunnan piireistä.
Käännös suomeksi
Swordmaster

Swordmaster oli Ruotsin Strömstadissa vuonna 1993 perustettu death-/black metal -yhtye. Vuonna 2001 yhtye hajosi, ja osa sen soittajista perusti industrial metal-yhtyeen nimeltä Deathstars.
Albumit

Wraths of Time (1995, EP)
Postmortem Tales (1997)
Death Rider (1997)
Moribund Transqoria (1999)
Jäsenet > Viimeisin kokoonpano

Andreas Bergh – laulu
Emil Nödtveidt – kitarat
Erik Halvorsen – kitarat
Thunderbolt – basso
Nicklas Rudolfsson – rummut
Jäsenet > Entiset jäsenet

Mattias Eliasson – basso
Ole Öhman – rummut (liittyi myöhemmin Deathstarsiin)
Tobias Kjellgrenen – rummut
TUL:n pesäpallomestaruus 1977

Työväen Urheiluliiton pesäpallomestaruus vuonna 1977 ratkaistiin kaikkiaan seitsemässä eri sarjassa.
TUL:n pesäpallomitalijoukkueet 1977

| Sarja | Voittaja | Hopeaa | Pronssia | Pelipaikka ja ajankohta |
| --- | --- | --- | --- | --- |
| Naiset | Humppilan Veikot | Jokelan Kisa |  | Humppila 22.6. |
| Miehet | Jyväskylän Lohi | Jokioisten Koetus | Loimaan Leisku | Jokioinen 3.9. |
| Ikämiehet | Tervakosken Pallo-Jehut | Jyväskylän Lohi | Hyvinkään Apollo | Tervakoski 10.-11.9. |
| B-pojat | Forssan Alku | Jyväskylän Lohi | Loimaan Leisku | Forssa 10.9. |
| C-pojat | Jyväskylän Lohi | Jokioisten Koetus | Humppilan Veikot | Humppila 18.6. |
| D-pojat | Jyväskylän Lohi | Jokioisten Koetus |  | Humppila 18.6. |
| E-pojat | Kuohun Veto | Jyväskylän Lohi |  | Humppila 18.6. |
TUL:n parhaaksi pesäpalloilijaksi valittiin Pekka Sihvonen, Lohi.
Super Mario 3D World

| Super Mario 3D World |
| --- | --- |

Kehittäjä:  Nintendo EAD Tokyo 1-UP Studio
Julkaisija:  Nintendo
Jakelija:  Nintendo eShop
Ohjaaja:  Koichi Hayashida Kenta Motokura
Tuottaja:  Yoshiaki Koizumi
Säveltäjä:  Mahito Yokota Toru Minegishi Koji Kondo Yasuaki Iwata
Pelisarja:  Super Mario
Julkaistu:  JP 21. marraskuuta 2013 NA 22. marraskuuta 2013 EU 29. marraskuuta 2013 AUS 30. marraskuuta 2013
Lajityyppi:  tasohyppely
Pelimuoto:  yksinpeli, moninpeli
Ikäluokitus:  PEGI: 3 ESRB: E
Alusta:  Wii U
Jakelumuoto:  optinen levy
Lisää peliartikkeleitaVideopelien teemasivulla
Infobox OK   : 
Super Mario 3D World (japaniksi:スーパー マリオ 3D ワールド), Sūpā Mario Surī Dī Wārudo) on Nintendo EAD Tokyon kehittämä ja Nintendon julkaisema tasohyppelypeli. Peli julkistettiin E3 2013 -pelimessuilla ja julkaistiin Wii U:lle marraskuussa 2013.
Peli tuotiin myös Nintendo Switch konsolille 12. helmikuuta 2021, joka sisältää alkuperäisen pelin lisäksi co-op tilan ja Bowser's Fury lisäpelin.
Pelaaminen

Peli on Super Mario 3D Landin seuraaja, ja pelit muistuttavat toisiaan huomattavasti. Super Mario 3D Worldissa yhdistyvät vapaa 3D-ohjaus ja eteenpäin vierivä 2D-tyyli. Pelihahmoksi voi valita Marion, Luigin, Prinsessa Peachin tai Toadin. Kaikilla hahmoilla on oma erikoiskykynsä: Mario on perushyvä kaikessa, Luigi hyppää korkealle, Prinsessa Peach voi leijua ilmassa vähän matkaa ja Toad juoksee kovaa. Pelissä on yksinpelitila, jossa peliä voi pelata joko televisiosta tai GamePad-peliohjaimesta. Pelissä on myös moninpelitila, joka muistuttaa paljon New Super Mario Bros. Wiin moninpeliä. Korkeintaan neljä pelaajaa voi pelata yhtä aikaa, ja he voivat kantaa sekä heitellä toisiaan. Kun ottaa laatikosta lisävoiman, niitä tulee niin monta kuin pelaajia on. Kaikilla on yhteiset lisäelämät. Aina kun yksi pelaaja kuolee, hän ilmestyy uudelleen kuplan sisällä. Jos kaikki pelaajat kuolevat yhtä aikaa, palataan karttavalikkoon.
Super Mario 3D Worldissa on pelattavana myös viides hahmo, Rosalina, joka on tuttu Super Mario Galaxy ja Super Mario Galaxy 2 -peleistä sekä Mario kartista. Rosalina hyppää yhtä korkealle kuin Luigi ja voi kayttää ”spin attack” -voimaa. Toisin kuin muut hahmot, Rosalina ei ole alusta asti pelattavana, vaan se on erikseen avattava.
Pelissä on kahdeksan maailmaa, niin kuin useimmiten muissakin Mario-peleissä, sekä neljä bonusmaailmaa, jotka voi avata vasta, kun pelin loppuvastus on voitettu.
Super Mario 3D Worldissa on uusia lisävoimia. Ensimmäinen uusi lisävoima on kissankello, jonka otettuaan pelaaja muuttuu kissaksi ja voi raapia vihollisia ja kiipeillä seinillä. Toinen uutuus on tuplakirsikka, jonka avulla pelaaja voi monistaa itseään ja aiheuttaa moninkertaista vahinkoa. Muita uusia lisävoimia on tykkilaatikko, jolla voi ammuskella vihollisia ja valolaatikko, jolla voi tuhota kummitusvihollisia.
Peli hyödyntää Wii U:n GamePad-ohjamen kosketusnäyttöä ja mikrofonia. Pelaaja pystyy näyttöä koskettelemalla pitämään vihollisia paikoillaan ja löytämään salaisuuksia sekä puhaltamaan erilaisia objekteja. Super Mario 3D World sisältää myös salaisen pelin, Luigi Bros.in, jota pääsee pelaamaan, jos on New Super Luigi U-pelistä tallennus Wii U:lla.
Juoni

Mario, Luigi, Prinsessa Peach ja Toad kävelevät ulkona, kunnes he huomaavat mysteerisen putken. Sieltä tulee ulos keiju, Sprixie Princess, joka selittää, että Bowser on kaapannut hänen ystävänsä. Yhtäkkiä Bowser tulee putkesta ja kidnappaa hänet. Mario, Luigi, Peach ja Toad lähtevät perään.
Vastaanotto

Super Mario 3D World sai myönteisen vastaanoton. IGN antoi pelille 9.6/10, Eurogamer 10/10, Edge 9/10. ja GameSpot myös 9/10
Aiheesta muualla

Pelin viralliset kotisivut
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Kaakkolammi (Ylöjärvi, Itä-Aure)

| Kaakkolammi |
| --- | --- |
Valtiot:  Suomi
Kunnat:  Ylöjärvi
Koordinaatit:  62°05′36″N, 23°34′57″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskujoki:  suo-oja 
Järvinumero:  35.415.1.014
Mittaustietoja
Pinnankorkeus:  190,4 m  
Rantaviiva:  0,674 km  
Pinta-ala:  2,654 ha  
Saaria:  ei saaria 
 fiKaakkolammi 
Kaakkolammi  tai myös Kaakkolampi  on Pirkanmaalla Ylöjärvellä Itä-Aureen kylän lähellä sijaitseva lampi.
Maantietoa

Lammen pinta-ala on 2,7 hehtaaria, se on 200 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Keihäsjärven valuma-alueeseen (35.415) se kuuluu. Lammen vedenpinnan korkeus on 190,4 metriä mpy.
Suurriistavirka-apu

Suurriistavirka-apu (SRVA) on organisaatio, jota ylläpitää riistanhoitoyhdistykset. SRVAn tarkoituksena on organisoida jäljestysohjaajia, jäljestyskoiria ja metsästäjiä viranomaisten käyttöön.
Metsästäjiä on ollut jo pitkään viranomaisten virka-apuna. Nykymuotoinen SRVA perustettiin toukokuussa 2009, koska viranomaisten paikallistuntemus on vähentynyt poliisi- ja hätäkeskusorganisaatioissa tapahtuneiden muutosten takia ja samanaikaisesti erilaiset suurpetotilanteet ovat runsastuneet. Toiminta perustuu poliisin ja riistanhoitoyhdistysten välisiin sopimuksiin. Toiminta käynnistyy poliisin tai hälytyskeskuksen antamalla virka-apupyynnöllä. Mukana olevat metsästäjät, koiranohjaajat ja metsästysseurat toimivat vapaaehtoispohjalta. Tavallisimpia SRVA-tehtäviä ovat kolareissa loukkaantuneiden hirvieläinten, suurpetojen tai villisikojen jäljestäminen tai menehtyneiden yksilöiden toimittaminen jatkokäsittelyyn.
Suurnopeuskamera

Suurnopeuskameroilla kuvatessa nopeakin kuvaustilanne voidaan esittää hidastettuna tai kokonaan pysähtyneenä
Suurnopeuskamera on videokamera joka kuvaa erittäin suurella kuvataajuudella ja kuvaustulos esitetään hidastettuna katsojalle. Suurnopeuskamerat kuvaavat tyypillisesti yli 1000 kuvaa sekunnissa ja kuvat talletetaan digitaaliseen muistiin josta se voidaan toistaa.
Englantilainen valokuvaaja Eadweard Muybridge käytti vuonna 1870 riviä tavallisia valokuvakameroita kuvaamaan hevosen liikkumista. Kehitys siirtyi ensin elokuvakameran kautta nykyisin käytettäviin digitaalikameroihin joita alettiin käyttää 1970-luvulta lähtien.
Suurella nopeudella kuvattaessa voidaan tutkia fysikaalisia ilmiöitä ja nopeuksia. Vuonna 2011 suurimmat mahdolliset kuvausnopeudet ovat yli miljoona kuvaa sekunnissa .
Aiheesta muualla

Kuvia tai muita tiedostoja aiheesta Suurnopeuskamera Wikimedia Commonsissa
Suurola

Suurola on kylä Kangasniemellä Puulaveden pohjoisosassa Suurolansalmessa.
Suurolan kylän alue on saanut nimensä sitä 1500-luvun alkupuoliskolla jonkin aikaa ensimmäisinä asuttaneista Suuronen-nimisistä henkilöistä. Kylällä sijaitsee myös Suurolan historiallinen kartano, joka muistetaan vuodesta 1905 alkaen lähinnä Langinkoskien pitkäaikaisena sukutilana. Ensimmäiset viralliset tiedot Suurolan maista ajoittuvat noin 450 vuoden taakse, vuoden 1561 maaluetteloon. Suurolan maihin lukeutuvat Rantalan ja Leskelän tilat ja se kuului yhdessä Mannilan kanssa Vanhanmäen kymmenkuntaan joka kuului Vuolingon neljänneskuntaan, joka kuului vastaavasti Visulahden vero- eli hallintopitäjään.
Suurolassa on tehty arkeologisia tutkimuksia vuonna 2016. Tiloja ympäröiviltä pelloilta on tehty lukuisia esinelöydöksiä, joista vanhimmat ovat kivikaudelta. Peltoja on viljelty viimeistään 1700-luvulla, todennäköisesti kuitenkin jo 1600-luvulla, jolloin paikalla tiedetään varmuudella olleen asutusta.
Suurolan kartano

Suurolan säterikartanon historia ulottuu 1600-luvulle. Virosta Suomeen tullut Gustaf Magnus von der Pahlen sai 5. lokakuuta 1615 kartanon läänityksenä kuningas Kustaa II Aadolfilta yhdessä monen muun Etelä-Savossa sijainneen tilan kanssa. Magnuksen kuoleman jälkeen asioiden hoidon otti hänen ottopoikansa aatelisvouti Gerhard Löwe. Vuodesta 1905 alkaen kartano muistetaan lähinnä Langinkoskien pitkäaikaisena sukutilana.
Viimeinen virkatalonhaltija vuonna 1809 oli Georg Magnus Järnefelt. Hänen jälkeensä talo siirtyi valtionomistukseen, jonka vuokraajina oli Molandereita, Hännisiä, von Fieandteja, Häkkisiä, Niirasia sekä O. Niirasen vävy J. Lang vuodesta 1872. Vuonna 1914 vuokraajaksi tuli nimismies N. J. Langinkoski, joka 1932 lunasti talon itselleen. Tällä suvulla Suurola on edelleen yksityiskäytössä.
Suurpää

Suurpää on seuraavien tunnettujen henkilöiden sukunimi:
Anna-Liisa Suurpää (1937–2016), kääntäjä, pedagogi ja oppikirjojen tekijä
Johanna Suurpää (s. 1962), oikeusministeriön osastopäällikkö, entinen vähemmistövaltuutettu
Lauri Suurpää (n. 1440–1506), Turun piispa 1500–1506
Matti Suurpää (s. 1937), kirjailija ja kustannustoimittaja.
Suurpää on myös paikannimi:
[[Suurpää (Ulvila), Ulvilan kaupunginosa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suurpää”, voi hakea sivunnimihaulla, laajalla sivunnimihaulla tai tekstihaulla.
Swordfishtrombones

| Swordfishtrombones Tom Waits |
| --- | --- | --- |

Studioalbumin tiedot
 Äänitetty : elokuussa 1982
 Julkaistu: syyskuussa 1983
 Formaatti: LP/CD/C-kasetti
 Tuottaja(t): Tom Waits
 Tyylilaji: kokeellinen rock, blues, jazz
 Kesto: 40.31
 Levy-yhtiö: Island Records
Tom Waitsin muut julkaisut
| One From the Heart 1982 | Swordfishtrombones 1983 | Rain Dogs 1985 |
Swordfishtrombones on Tom Waitsin vuonna 1983 julkaistu musiikkialbumi. Se oli ensimmäinen Waitsin itse tuottama levy (Kathleen Brennan toimi apulaistuottajana), ja selvä suunnan muutos aiempaan tuotantoon verrattuna.
Waits äänitti sen alkuaan Asylum Recordsille, joka ei kuitenkaan suostunut julkaisemaan sitä, eikä myöskään uusimaan Waitsin levytyssopimusta. Tom Waits allekirjoitti uuden levytysopimuksen Island Recordsin kanssa, joka myös osti Swordfishtrombonesin oikeudet itselleen ja julkaisi levyn. Levyllä oleva Johnsburg Illinois -kappale on omistettu Kathleen Brennanille.
Kappaleet

Kaikki kappaleet Tom Waitsin kirjoittamia.
Kappaleet > A-puoli

Underground – 1.58
Shore Leave – 4.12
Dave the Butcher – 2.15 (instrumental)
Johnsburg, Illinois – 1.30
16 Shells from a Thirty-Ought Six – 4.30
Town With No Cheer – 4.22
In the Neighborhood – 3.04
Kappaleet > B-puoli

Just Another Sucker on the Vine – 1.42 (instrumental)
Frank's Wild Years – 1.50
Swordfishtrombone – 3.00
Down, Down, Down – 2.10
Soldier's Things – 3.15
Gin Soaked Boy – 2.20
Trouble's Braids – 1.18
Rainbirds – 3.05 (instrumental)
Sulkusalmenlampi

| Sulkusalmenlampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°10′14″N, 26°54′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskujoki:  ei laskuojaa 
Järvinumero:  14.984.1.005
Mittaustietoja
Pinnankorkeus:  88,2 m  
Pituus:  510 m  
Leveys:  130 m  
Rantaviiva:  1,163 km  
Pinta-ala:  3,694 ha  
Saaria:  ei saaria 
 fiSulkusalmenlampi 
Sulkusalmenlampi  on Kymenlaaksossa Kouvolassa Repoveden kansallispuistossa sijaitseva lampi.
Maantietoa

Lampi on 510 metriä pitkä, 130 metriä leveä, ja sen pinta-ala on 3,7 hehtaaria. Lammella ei ole kartan mukaan saaria.  Sen rantaviivan pituus on 1,2 kilometriä. Lammen pohjoispuolelta kulkee tie ohi kohti Lojulampea.
Luontoarvoja

Lampi sijaitsee Repoveden kansallispuistossa. Sen rantametsät kuuluvat kansallispuistoon, mutta sen vesialue ei. Se jää Pahkajärven ampuma-alueen puolelle eikä se ole retkeilijöiden käytettävissä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Lammen vedenpinnan korkeus on 88,2 metriä mpy.
Suursaaren taistelu

Suursaaren taistelu voi tarkoittaa seuraavia Suursaaressa tai sen läheisyydessä käytyjä taisteluita:
Suursaaren taistelu (1705), Suuressa Pohjan sodassa Suursaaren edustalla käyty meritaistelu Ruotsin ja Venäjän välillä
Suursaaren taistelu (1713), Suuressa Pohjan sodassa Suursaaren edustalla käyty meritaistelu Ruotsin ja Venäjän välillä
Suursaaren taistelu (1788), Kustaa III:n sodassa Suursaaren edustalla käyty meritaistelu Ruotsin ja Venäjän välillä
Suursaaren taistelu (tammikuu 1942), tammikuussa 1942 neuvostoliittolaiset valtasivat edellisen vuoden puolella jättämänsä saaren
Suursaaren valtaus, maaliskuussa 1942 suomalaiset valtasivat saaren takaisin jatkosodan loppuajaksi
Operaatio Tanne Ost, saksalaisten epäonnistunut maihinnousu saareen Suomen ja Neuvostoliiton aselevon jälkeen Lapin sodan alussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suursaaren taistelu”, voi hakea sivunnimihaulla, laajalla sivunnimihaulla tai tekstihaulla.
Sébastien Bellin

| Sébastien Bellin> Henkilötiedot |
| --- | --- |
Koko nimi:  Sébastien Bellin
Syntynyt: 14. toukokuuta 1978 (ikä 46)
Kansalaisuus:   Brasilia    Belgia
Koripalloilija
Pelipaikka:  Iso laitahyökkääjä / Sentteri
Pituus:  205 cm
Pelaajaura
Yliopistojoukkueet
1996–1998 1998–2000:  Marist College Oaklandin yliopisto
Seurajoukkueet
2000–2001 2001–2003 2003–2006 2006–2009 2009 2009 2009–2010 2010–2012 2012–2013 2013–2014 2014–2015:  Aurora Basket Jesi Power Wevelgem Antwerp Giants Base Oostende BK Prostějov Donar Groningen Gent Hawks Belfius Mons-Hainaut Kangoeroes Willebroek Gent Hawks CEP Fleurus
Maajoukkueet
:   Belgia
Sébastien Bellin (s. 14. toukokuuta 1978) on brasilialais-belgialainen kilpauransa päättänyt koripalloilija.
Bellin pelasi yhdysvaltalaisissa yliopistoissa ja teki tämän jälkeen yli vuosikymmenen kestäneen pelaajauran Euroopassa, pääasiassa Belgiassa ja Alankomaissa. Bellin voitti Belgian mestaruuden vuonna 2007 ja Belgian cup-mestaruuden vuosina 2008 ja 2011. Hän pelasi myös Belgian maajoukkueessa.
Bellin oli luomassa Keemotion Media Products -yritystä. Yritys tuottaa automaattikameroihin perustuvia kuvausjärjestelmiä, joita muun muassa Korisliiga, Ranskan pääsarja ja jotkin yhdysvaltalaiset yliopistot ovat käyttäneet. Bellin loukkaantui pahoin maaliskuussa 2016 Brysselin pommi-iskuissa: hän ei kävellyt yli yhdeksään viikkoon, minä aikana hänet leikattiin kuudesti.
Kansainvälinen vapaaehtoistyö

Kansainvälinen vapaaehtoistyö ry (KVT) on kansalaisjärjestö, joka edistää ruohonjuuritason toiminnalla rauhaa, tasa-arvoa, oikeudenmukaisuutta ja kestävää kehitystä. KVT:n kautta voi lähteä ulkomaille vapaaehtoistyöhön tai tehdä vapaaehtoistyötä Suomessa. Tämän lisäksi tarjolla on vapaaehtoistyömahdollisuuksia maahanmuuttajille ja turvapaikanhakijoille. KVT on uskonnollisesti ja poliittisesti sitoutumaton järjestö.
KVT on toiminut Suomessa jo lähes 70 vuoden ajan ja välittänyt tuhansia ihmisiä vapaaehtoistyöleireille ympäri maailman. KVT:n kautta voi myös lähteä pidemmälle vapaaehtoisjaksolle tai osallistua toimintaan Suomessa. KVT on osa kansainvälistä vapaaehtoisjärjestöä Service Civil Internationalia (SCI), jolla on 45 jäsenjärjestöä eri maissa Euroopassa, Aasiassa, Etelä- ja Pohjois-Amerikassa, Afrikassa ja Australiassa.
Järjestön periaatteita ovat muun muassa vapaaehtoisuus, jossa ei tavoitella omaa taloudellista tai materiaalista etua, väkivallattomuus, ihmisoikeudet, ympäristön kunnioitus, yhteistoiminta paikallisten yhteistöjen ja henkilöiden kanssa.
KVT järjestää vuosittain Suomessa 8–14 vapaaehtoistyöleiriä, järjestää niiden ohessa globaalikasvatusaiheisia teemapäiviä sekä tarjoaa Suomessa asuville turvapaikanhakijoille ja maahanmuuttajille vapaaehtoistyömahdollisuuksia.
KVT on Kehitysyhteistyön palvelukeskus Kepan, Allianssin sekä Rauhanliitonjäsenjärjestö, ja mukana kansainvälisen vapaaehtoistyön KaVa-verkostossa, jonka muodostavat vapaaehtoisia ulkomaille välittävät järjestöt Allianssin nuorisovaihto, Maailmanvaihto ja KVT. KaVa-verkosto on määritellyt laatukriteerit kansainväliseen vapaaehtoistyöhön, joiden nuodattamiseen myös KVT on sitoutunut.